India Hosts NSA-Level Meeting on Afghanistan: अफगानिस्तान के हालात पर रूस-ईरान का बड़ा बयान, दिल्ली में हो रही है NSA स्तर की वार्ता
India Hosts NSA-Level Meeting on Afghanistan: अफगानिस्तान पर आठ देशों की दिल्ली क्षेत्रीय सुरक्षा वार्ता में एनएसए अजीत डोभाल ने कहा कि हम सभी अफगानिस्तान के घटनाक्रम पर गहरी नजर रख रहे हैं। यह समय, अफगानिस्तान पर हमारे करीबी विचार-विमर्श, अधिक सहयोग और समन्वय का है।
नई दिल्ली. भारत की राजधानी नई दिल्ली में इस वक्त अफगानिस्तान में उपजे हालातों पर एक बेहद अहम इंटरनेशनल मीटिंग चल रही है। इस मीटिंग की अध्यक्षता भारत के NSA अजीत डोवल कर रहे हैं। NSA लेवल की इस बैठक में रूस, ईरान सहित कुल 8 देश शिरकत कर रहे हैं। बैठक की शुरुआत करते हुए भारत के NSA अजीत डोवल ने कहा कि हम सब अफगानिस्तान में हो रही घटनाओं को गौर से देख रहे हैं। इसके अफ़ग़ानिस्तान के लोगों के लिए ही नहीं बल्कि उसके पड़ोसी देशों और क्षेत्र के लिए भी इसके महत्वपूर्ण निहितार्थ हैं। उन्होंने कहा कि मुझे विश्वास है कि हमारे विचार-विमर्श प्रोडक्टिव व उपयोगी होंगे और अफगानिस्तान के लोगों की मदद करने और हमारी सामूहिक सुरक्षा बढ़ाने में योगदान देंगे।आइए आपको बताते हैं इस बैठक में रूस, चीन व अन्य देशों ने अबतक क्या कुछ कहा है।